**หลักเกณฑ์การขอรับจัดสรร สำหรับพันธกิจที่ 3 การศึกษาวิจัย**

 1. ต้องเป็นโครงการศึกษาวิจัยเพื่อความปลอดภัยในการใช้รถใช้ถนน ที่มีลักษณะเป็นการวิจัยและพัฒนา ต้องพิจารณาถึงความจำเป็น และช่วงเวลาที่สมควรที่จะทำการศึกษาวิจัย

 2. ต้องระบุได้ชัดเจนว่าผลของการวิจัยจะนำไปสู่การปฏิบัติหรือนำไปใช้ประโยชน์ได้อย่างไร
หรือผลงานของการวิจัยนำไปสู่การดำเนินโครงการอื่นๆ ให้เกิดผลเป็นรูปธรรมได้อย่างไร

 3. กรณีเป็นโครงการศึกษาวิจัยที่นำไปสู่การออกกฎ ระเบียบ ข้อบังคับเพื่อความปลอดภัยในการใช้รถใช้ถนน จะต้องคำนึงถึงความเป็นไปได้ในทางปฏิบัติด้วย

 4. กรณีเป็นการวิจัยในเชิงสำรวจ หรือพิสูจน์ทราบข้อเท็จจริง หรือการทดสอบสมมติฐานจะไม่ได้รับหารพิจารณาเว้นแต่จะสามารถบ่งชี้ได้อย่างชัดเจนว่าจะมีการนำไปสู่การปฏิบัติการหรือผลักดันให้เกิดการปฏิบัติโดยผู้วิจัยเองได้อย่างไร และหากมีความเกี่ยวข้องกับหน่วยงานใด หน่วยงานนั้นต้องให้การรับรองว่าจะผลักดัน หรือร่วมปฏิบัติตามผลงานวิจัยจนกว่างานวิจัยนั้นจะเกิดผลในทางปฏิบัติ

 5. ต้องเป็นโครงการศึกษาวิจัยที่สามารถตอบสนองความจำเป็นหรือการแก้ปัญหาด้านความปลอดภัยในการใช้รถใช้ถนน และกำหนดช่วงเวลาที่เหมาะสมต่อการนำไปใช้ประโยชน์รวมถึงงบประมาณที่ขอรับจัดสรรมีความเหมาะสมด้วย